Razbolje se gondže Mehmede
Razbolje se gondže Mehmede 

na Ćiminu krilu bijelome. 

Govorila dilber Ćima mlada: 

- Mehmede, šta ćeš večerati? 

- Ćimo, srce, tvoje bijelo lice! 

- Mehmede, što će hošaf biti? 

- Ćimo, zlato, tvoje crne oči, 

oči piti, meni hošaf biti! 

Dilber Ćima opet govorila: 

- Mehmede, što bih prostrijela? 

- Dilber Ćimo, tvoje duge kose! 

Dilber Ćima opet govorila: 

- Mehmede, šta ću za jastuke? 

- Dilber Ćimo, tvoje bijele ruke!

Sevdalinke